Държавен вестник, бр. 64, 2016 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  64
извършва стопанска дейност в другата до­
говаряща държава, на която е местно лице 
дружеството, изплащащо дивидентите, чрез 
място на стопанска дейност, разположено там, 
и участието, във връзка с което се изплащат 
дивидентите, е действително свързано с това 
място на стопанска дейност. В този случай 
се прилагат разпоредбите на чл. 7. 
5. Когато дружество, което е местно лице 
на едната договаряща държава, получава 
печалби или доходи от другата договаряща 
държава, тази друга държава не може да 
налага никакъв данък върху дивидентите, 
платени от дружеството, освен доколкото 
тези дивиденти са платени на местно лице на 
тази друга държава или доколкото участието, 
във връзка с което са платени дивидентите, е 
действително свързано с място на стопанска 
дейност, разположено в тази друга държава, 
нито да облага неразпределените печалби на 
дружеството с данък върху неразпределените 
печалби на дружеството, дори ако изплатените 
дивиденти или неразпределените печалби се 
състоят изцяло или частично от печалби или 
доходи, произхождащи в тази друга държава.
6. Разпоредбите на този член не се прилагат, 
ако основната цел или една от основните цели 
на всяко лице, заинтересовано от издаването 
или прехвърлянето на акциите или другите 
права, по отношение на които се изплащат 
дивидентите, е да се облагодетелства от 
този член посредством такова издаване или 
прехвърляне.
Член 11
Лихви
1. Лихвите, произхождащи от едната до­
говаряща държава и платени на местно лице 
на другата договаряща държава, могат да се 
облагат с данък в тази друга държава.
2. Такива лихви обаче могат да се облагат 
с данък и в договарящата държава, в която 
възникват, и съобразно законодателството на 
тази държава, но ако притежателят на лихвите 
е местно лице на другата договаряща държава, 
така наложеният данък няма да надвишава 5 
процента от брутната сума на лихвите. 
3. Независимо от разпоредбите на ал. 2 
лихвите, възникнали в едната договаряща 
държава, са освободени от облагане с данък в 
тази държава, ако са получени и притежавани 
от другата договаряща държава или нейна 
административно-териториална единица или 
орган на местна власт, или от Централната 
банка на тази друга държава, или от всяка 
агенция, банка или институция на тази друга 
държава, нейна административно-територи­
ална единица или орган на местна власт, или 
ако вземанията за дълг на местно лице на 
другата договаряща държава са гарантирани, 
застраховани или финансирани от финансо­
ва институция, изцяло притежавана от тази 
друга държава.
4. Терминът „лихви“, използван в този член, 
означава доход от вземания за дълг от всякакъв 
вид, независимо от това дали са обезпечени, 
или не с ипотека и носещи или не правото 
на участие в печалбите на длъжника, и по-
специално доходи от държавни ценни книжа 
и доходи от бонове и облигации, включително 
от премии и бонуси, свързани с такива ценни 
книжа, бонове или облигации. Санкции за 
закъснели плащания не се считат за лихви 
за целите на този член.
5. Разпоредбите на ал. 1 и 2 не се прила­
гат, ако притежателят на лихвите, който е 
местно лице на едната договаряща държа­
ва, извършва стопанска дейност в другата 
договаряща държава, от която произхождат 
лихвите, посредством място на стопанска 
дейност, разположена там, и вземането за 
дълг, във връзка с което се плащат лихвите, 
е действително свързано с такова място на 
стопанска дейност. В този случай се прилагат 
разпоредбите на чл. 7.
6. Лихвите се считат за възникнали в едната 
договаряща държава, когато платецът е местно 
лице на тази държава. Когато обаче платецът 
на лихвите, независимо дали е местно лице 
на едната договаряща държава, или не, при­
тежава в едната договаряща държава място 
на стопанска дейност, във връзка с което е 
възникнал дългът, който поражда плащането 
на лихвите, и тези лихви са за сметка на такова 
място на стопанска дейност, ще се счита, че 
тези лихви произхождат от държавата, в коя­
то се намира мястото на стопанска дейност. 
7. Когато поради особени взаимоотношения 
между платеца и притежателя или между тях 
двамата и някое друго лице сумата на лих­
вите, като се има предвид вземането за дълг, 
във връзка с което се изплащат, надвишава 
сумата, която би била договорена между 
платеца и притежателя при липсата на тези 
взаимоотношения, разпоредбите на този член 
се прилагат само по отношение на последната 
сума. В такъв случай надвишаващата сума се 
облага съобразно законодателството на всяка 
договаряща държава, като се имат предвид 
останалите разпоредби на тази Спогодба.
8. Разпоредбите на този член не се прилагат, 
ако основната цел или една от основните цели 
на всяко лице, заинтересовано от възникването 
или прехвърлянето на вземанията за дълг, по 
отношение на което се изплащат лихвите, е да 
се облагодетелства от този член посредством 
такова възникване или прехвърляне.